**A Számítógépépítő**

**Múzeumi témanap Simonyi Endréről és az első otthoni számítógépekről**

**A képen kültéri, út, személy, utca látható

Automatikusan generált leírásEgy honfitársunk, aki elhozta a mikroszámítógépek mozgalmát Amerikából! *Május 28-án, délelőtt 11 órától 15 óráig mindenkit várunk a Neumann Társaság Informatika Történeti Kiállításába, a szegedi Szent-Györgyi Albert Agorába!* A témanapon az amerikai Homebrew Computer Clubot Magyarországon meghonosító PC-úttörőről, Simonyi Endréről és a magyar HCC számítógépépítő klubról emlékezünk meg.**

**A témanapon Magyarország legnagyobb, több mint ezer négyzetméteres informatikai kiállítása új műtárgyakkal egészül ki a közelmúlt egyik legnépszerűbb informatikai szakembere, Simonyi Endre hagyatékából. Tárlatvezetésekkel, kipróbálható retro videojátékokkal is várjuk a látogatókat!**

**Programok**

**11 órától 13 óráig előadások:**

* „*Építsünk számítógépet!*” – Simonyi Endre forradalma. **Képes Gábor** (NJSZT, Kemény János-díjas) előadása.
* A család nevében **Simonyi András** mesél a számítógépgururól.
* Kerekasztalbeszélgetés: **Rétallér István**, a HCC egykori titkára és a HCC egykori tagjai mesélnek az első házi számítógépek építéséről Képes Gábor moderálásában. ***Várjuk egykori HCC-tagok jelentkezését!***

**13 órától**

Vitrinavató: az új emléksarok bemutatása. Simonyi Endre személyes emlékei, dokumentumai mellett saját tervezésű számítógépének jelenlegi tudásunk szerinti egyetlen megmaradt darabja (memóriakártya, építette: **Büki Péter**) és Rétallér István aktatáskába épített TRS-80 klón számítógépe is látható lesz.

**13:30-tól 15 óráig tárlatvezetések:**

* Az első magyar otthoni számítógépek. Többek között az **ABC-80, Homelab, Aircomp, Brailab, Primo, HT, TVC** számítógépek bemutatása. Házigazda: Képes Gábor
* **Abakusztól az okostelefonig**. Az ITK állandó kiállítása és a Telefónia kiállítás. Házigazda: Kónya Orsolya
* Kipróbálható **Commodore-64, Nintendo** és más kultikus videojátékok, számítógépek.

A témanap az ITK-ba váltott normál belépővel látogatható: [Szent-Györgyi Albert Agóra - Jegyárak (agoraszeged.hu)](http://www.agoraszeged.hu/jegy-arak)

További információk a kiállításról: [A jövő múltja | Megőrizni a múlt értékeit, alkalmazkodni a jelenhez, befolyásolni a jövőt. (ajovomultja.hu)](https://ajovomultja.hu/) További információk Simonyi Endréről: [Simonyi Endre - ITF, NJSZT Informatikatörténeti Fórum](https://itf.njszt.hu/szemely/simonyi-endre) , [Képes Gábor: Építsünk számítógépet! - Óbudai Anziksz (obudaianziksz.hu)](https://obudaianziksz.hu/kepes-gabor-epitsunk-szamitogepet/)